Se billedserie Mette Gjerskov har været folketingsmedlem for Socialdemokratiet i Roskilde siden 2005.

Send til din ven. X Artiklen: S-oprør imod Mette Gjerskov Modtagerens email * : Din e-mail * : Dit navn * : Evt. kommentar: *) skal udfyldes.

S-oprør imod Mette Gjerskov

Roskilde Avis - 12. marts 2018 kl. 01:01 Kontakt redaktionen: sndk@sn.dk

Et oprør er på vej indenfor Socialdemokratiet i Roskilde imod partiets nuværende folketingsmedlem Mette Gjerskov i et forsøg på at få en anden kandidat opstillet.

Mette Gjerskov har repræsenteret S i Roskilde på Christiansborg siden 2005, og hun nåede i 2011 at blive fødevareminister i Helle Thornings regering et par år.

På det seneste har Gjerskov blandt andet markeret sig stærkt som modstander af det 'burka'- eller maskeringsforbund, som Socialdemokratiet nu går ind for. I den sag har hun dog stærk opbakning fra en stor del af partiet i Roskilde.

Til gengæld mener kritikere bl.a. i den lokale fagbevægelse samt andre i partiets organisation, at hun i for ringe grad varetager Roskildes interesser i Folketinget.

Totalt fraværende

En af dem er formanden for 3F Roskildeegnen Ole Holtse, der også vil rejse kritikken ved partiets kommende generalforsamling.

- Nogle af de vigtige spørgsmål for Roskilde er atom-affaldet på Risø, gode togforbindelser, udvikling af vore erhvervsskoler samt indgreb mod illegal taxa-kørsel som Uber.

- På de punkter, der er vigtige for os i Roskilde, har hun ikke vist nogen interesse og været totalt fraværende. Det er baggrunden for, at vi nu rejser denne kritik, forklarer Ole Holtse.

Roskilde Avis har kontaktet Mette Gjerskov for at få hendes opfattelse af situationen.

Men da hun er til møde i New York, har hun ikke nået at komme med sin kommentar, før denne udgave af artiklen blev offentliggjort.

tk

relaterede artikler